વડોદરાના માંજલપુરમાં બરાનપુરાની કિન્નર મુન્નીકુંવર કલ્પના કુંવરની ઝાડ પર લટકતી લાશ મળી આવતા કિન્નર સમાજ ચોંકી ગયો હતો. 23 વર્ષીય કિન્નરના કપડામાંથી મળેલા પાકીટમાંથી એક યુવક સાથે તેનો ફોટો તથા મુન્નીકુંવરની છાતી પાસે ગણેશ નામ લખેલું જોવા મળ્યું હતું. કિન્નરના પરિવારજનોએ કિન્નર મુન્નીકુંવરની હત્યા કરવામાં આવી હોવાનો આક્ષેપ કર્યો છે. કિન્નરની લાશ મળી આવતા કિન્નર સમાજ અને લક્ષ્ય ટ્રસ્ટના સભ્યો પણ દોડી આવ્યા હતા. કિન્નરની લાશનું પોસ્ટમોર્ટમ સયાજી હોસ્પિટલ ખાતે કરવામાં આવ્યું હતું. પોસ્ટમોર્ટમ બાદ મુન્નીકુંવરની લાશ કિન્નર સમાજને નહીં પરંતુ તેની માતાને સોંપવામાં આવી હતી. હાલમાં આ આત્મહત્યા પાછળ પ્રેમ પ્રકરણ કારભૂત હોવાનું મનાઈ રહ્યું છે.